SPRÁVA KOMISIE EURÓPSKEMU PARLAMENTU A RADE o výdavkoch EPZFSystém včasného varovaniaČ. 1-3/2011 /* KOM/2011/0257 v konečnom znení */





SK || EURÓPSKA KOMISIA Brusel, 13.5.2011 KOM(2011) 257 v konečnom znení SPRÁVA KOMISIE EURÓPSKEMU PARLAMENTU A RADE o výdavkoch EPZF Systém včasného varovania Č. 1-3/2011 OBSAH 1........... Rozpočtový postup EPZF v roku 2011........................................................................... 3 2........... Príjmy pripísané EPZF.................................................................................................... 3 3........... Príjmy pochádzajúce z dočasných súm na reštrukturalizáciu (odvetvie cukru).................... 4 4........... Pripomienky k plneniu rozpočtu EPZF na rok 2011......................................................... 5 5........... Čerpanie pripísaných príjmov EPZF................................................................................ 8 6........... Čerpanie príjmov pochádzajúcich z dočasných súm na reštrukturalizáciu (odvetvie cukru). 8 7........... Čerpanie fondu na reštrukturalizáciu v odvetví cukru........................................................ 9 8........... Závery............................................................................................................................ 9 Príloha 1 Príloha 2: || Rozpočtový postup EPZF v roku 2011 Predbežné čerpanie rozpočtových prostriedkov EPZF do 31. 1. 2011 1. Rozpočtový postup EPZF v roku 2011 Rozpočtový postup na rok 2011 pre Európsky poľnohospodársky záručný fond (EPZF) a zodpovedajúce sumy rozpočtových prostriedkov požadovaných v každej fáze postupu sú zhrnuté v tabuľke uvedenej v prílohe 1. Rozpočtový orgán prijal rozpočet EPZF na rok 2011 15. decembra 2010. Rozpočtom sa vyčlenili rozpočtové prostriedky na záväzky a platby vo výške: – 42 508,3 milióna EUR na záväzky a 42 509,0 milióna EUR na platby na trhové opatrenia v poľnohospodárstve a priamu pomoc (oblasť politiky 05). – 352,9 milióna EUR na záväzky a 253,7 milióna EUR na platby na veterinárne a fytosanitárne opatrenia (oblasť politiky 17). – 30,0 milióna EUR na záväzky a 25,8 milióna EUR na platby na rybárstvo (oblasť politiky 11). Celkové vyčlenené viazané rozpočtové prostriedky EPZF sa rovnajú sume 42 891,2 milióna EUR a platobné rozpočtové prostriedky EPZF sume 42 788,5 milióna EUR. Rozdiel medzi viazanými a platobnými rozpočtovými prostriedkami je spôsobený tým, že diferencované rozpočtové prostriedky sa využívajú na konkrétne opatrenia, ktoré realizuje priamo Komisia. Tieto schémy sa týkajú najmä podpory poľnohospodárskych výrobkov, politických strategických a koordinačných opatrení v oblasti poľnohospodárstva a rybárstva, ako aj veterinárnych a fytosanitárnych opatrení. 2. Príjmy pripísané EPZF Na základe pravidiel článku 34 nariadenia Rady (ES) č. 1290/2005 o financovaní Spoločnej poľnohospodárskej politiky sa príjmy pochádzajúce z finančných opráv podľa rozhodnutí o overení súladu, z nezrovnalostí a z poplatkov za mlieko označujú ako príjmy pripísané na financovanie výdavkov EPZF. Podľa týchto pravidiel sa pripísané príjmy môžu používať na financovanie výdavkov EPZF, ktoré vzniknú členským štátom. V prípade, že sa časť týchto príjmov nevyužije, prenesie sa automaticky do nasledujúceho rozpočtového roka[1]. V rozpočte EPZF na rok 2011 sa zohľadnili: najnovší odhad Komisie v súvislosti s výškou rozpočtových prostriedkov, ktoré budú potrebné na financovanie očakávaných výdavkov na trhové opatrenia a priame pomoci, a odhady pripísaných príjmov, ktoré by sa mali podľa očakávania zinkasovať počas príslušného rozpočtového roku, ako aj prenesený zostatok pripísaných príjmov, ktoré zostali k dispozícii z predchádzajúceho rozpočtového roka. V návrhu týkajúcom sa výšky rozpočtových prostriedkov EPZF na rok 2011 Komisia zohľadnila celkové očakávané pripísané príjmy a v roku 2011 požiadala o rozpočtové prostriedky vypočítané odpočítaním odhadovanej výšky pripísaných príjmov od jej odhadovaných výdavkov. Rozpočtový orgán prijal nový rozpočet EPZF, ktorého prostriedky zahŕňajú očakávané pripísané príjmy. V čase zostavovania rozpočtu na rok 2011 Komisia odhadovala dostupné pripísané príjmy na 1 247,0 milióna EUR. Konkrétne: – Pripísané príjmy, ktorých vytvorenie sa očakávalo počas rozpočtového roku 2011, sa odhadovali na 707,0 milióna EUR. Z opráv na základe overenia súladu sa očakávala suma 600,0 milióna EUR a z nezrovnalostí suma 88,0 milióna EUR. Príjmy z odvodov za mlieko sa odhadovali na 19,0 milióna EUR. – Výška pripísaných príjmov, pri ktorých sa očakávalo, že sa prenesú z rozpočtového roku 2010 do roku 2011, sa odhadovala na 540,0 milióna EUR. Komisia v rozpočte na rok 2011 pripísala príjmy vo výške 1 247,0 milióna EUR na dva režimy. Konkrétne: – 500,0 milióna EUR vyčlenila na prevádzkové prostriedky pre organizácie výrobcov v odvetví ovocia a zeleniny a – 747,0 milióna EUR na režim jednotnej platby. Rozpočtový orgán na tieto dva režimy nakoniec schválil rozpočtové prostriedky vo výške 292,0 milióna EUR a 30 389,0 milióna EUR v súlade s návrhom Komisie. Súčet schválených rozpočtových prostriedkov a uvedených pripísaných príjmov zodpovedá celkovému odhadu požiadaviek na rozpočtové prostriedky vo výške 792 miliónov EUR na prevádzkové prostriedky pre organizácie výrobcov v odvetví ovocia a zeleniny a 31 136,0 milióna EUR na režim jednotnej platby. V prílohe 2, ktorá obsahuje predbežné plnenie rozpočtu v roku 2011 za obdobie do 31. januára 2011, sú schválené rozpočtové prostriedky na tieto dva režimy zahrnuté do rozpočtových prostriedkov určených pre odvetvie ovocia a zeleniny vo výške 491,1 milióna EUR a odvetvie neviazanej priamej pomoci vo výške 36 324,0 milióna EUR bez toho, aby sa zohľadnili už spomenuté pripísané príjmy. Po zahrnutí pripísaných príjmov do týchto odvetví predstavujú predpokladané celkové rozpočtové prostriedky v roku 2011 pre odvetvie ovocia a zeleniny 991,1 milióna EUR a pre odvetvie neviazanej priamej pomoci 37 071,0 miliónov EUR. 3. Príjmy pochádzajúce z dočasných súm na reštrukturalizáciu (odvetvie cukru) Dočasné sumy na reštrukturalizáciu v odvetví cukru sa považujú za pripísané príjmy určené na financovanie reštrukturalizačnej pomoci v odvetví cukru a ďalšej pomoci plánovanej v rámci Fondu na reštrukturalizáciu v odvetví cukru. Za tri hospodárske roky: 2006/07, 2007/08 a 2008/09 sa tieto sumy týkajúce sa množstvových kvót na cukor, inulínový sirup a izoglukózu pridelených hospodárskym subjektom v každom členskom štáte zaplatili do fondu. V čase zostavovania rozpočtu na rok 2011 sa očakávalo presunutie sumy 1 015,0 milióna EUR z rozpočtového roku 2010 na rozpočtový rok 2011. 4. Pripomienky k plneniu rozpočtu EPZF na rok 2011 Predbežná úroveň plnenia rozpočtu za obdobie od 16. októbra 2010 do 31. januára 2011 je znázornená prílohe 2. Porovnáva sa s profilom výdavkov na základe ukazovateľa, ktorý bol určený na základe ustanovení článku 20 nariadenia Rady (ES) č. 1290/2005. V tejto časti sa uvádzajú pripomienky k niektorým rozpočtovým položkám, ktoré vykazujú najvýznamnejšie rozdiely medzi skutočnou a očakávanou úrovňou plnenia rozpočtu na rok 2011. 4.1. Trhové opatrenia Oproti odsúhlaseným rozpočtovým prostriedkom na opatrenia na poľnohospodárskych trhoch bolo čerpanie k 31. januáru 2011 v porovnaní s plánovaným ukazovateľom vyššie o 179,4 milióna EUR. Túto odchýlku spôsobili predovšetkým vinárske odvetvie a odvetvie ovocia a zeleniny (pozri ďalej bod 4.1.2), ako aj potravinové programy. V iných odvetviach zároveň došlo v nízkej miere k nedostatočnému čerpaniu. 4.1.1. Potravinové programy (+ 22,1 milióna EUR) Rýchlejšie čerpanie rozpočtových prostriedkov v porovnaní s úrovňou ukazovateľa je momentálne odrazom nedostatočného čerpania tejto rozpočtovej položky v roku 2010. Odráža to skutočnosť, že administratívne náklady členských štátov spojené s riadením programov z roku 2010 sa deklarovali až v rozpočtovom roku 2011. Momentálne sa však Komisia nazdáva, že rozpočtové prostriedky budú dostatočné na úhradu očakávaných výdavkov. 4.1.2. Ovocie a zelenina (+ 74,4 milióna EUR v porovnaní so schválenými rozpočtovými prostriedkami) Túto úroveň čerpania pravdepodobne spôsobili výdavky za prevádzkové fondy pre organizácie výrobcov, ktoré sú financované zo schválených rozpočtových prostriedkov a z príjmov pripísaných do tejto schémy v rozpočte na rok 2011 (Poznámka: podrobnosti sú uvedené v bode 2). Táto úroveň čerpania je výsledkom uplatňovania ukazovateľa k 31. januáru 2011 na schválené rozpočtové prostriedky, čo nezahŕňa príjmy pripísané tomuto odvetviu. Komisia sa v tejto chvíli domnieva, že celkové rozpočtové prostriedky dostupné pre toto odvetvie budú dostatočné na úhradu výdavkov, pri ktorých sa očakáva, že vzniknú členským štátom v roku 2011. Od roku 2010 Komisia vložila pre orientáciu čitateľa poznámku pod čiarou * v prípade tabuľky predbežnej spotreby, ktorá sa nachádza v prílohe 2. Táto poznámka pod čiarou zobrazuje, aká by bola situácia, pokiaľ by sa k 31. januáru 2011 uplatnil ukazovateľ na všetky rozpočtové prostriedky, ktoré majú byť k dispozícii na financovanie tohto odvetvia. Ako sa uvádza v bode 2, celkové predpokladané financovanie tohto odvetvia sa skladá zo schválených rozpočtových prostriedkov vo výške 491,1 milióna EUR a príjmov pripísaných tomuto odvetviu, ktoré sa odhadujú na 500,0 milióna EUR. Pokiaľ by sa uplatnil ukazovateľ na celkové financovanie vo výške 991,1 milióna EUR, ktoré by mali byť dostupné na financovanie tohto odvetvia, potom by sa nevyčerpalo – 55,7 milióna EUR. Toto nedostatočné čerpanie súvisí s prevádzkovými prostriedkami pre organizácie výrobcov, ktoré majú mierne pomalší rytmus platieb ako v minulých rokoch, a s programom konzumácie ovocia v školách, ktorý zatiaľ vzhľadom na relatívnu novotu opatrenia nedodržiava vymedzený vzor čerpania. Oboje sa považujú za dočasné. 4.1.3. Výrobky vinohradnícko-vinárskeho odvetvia (+ 96,4 milióna EUR) Pri porovnaní úrovne rozpočtových prostriedkov a teoretického profilu čerpania určeného ukazovateľom k 31. januáru 2011 sa ukázalo, že súčasné nadmerné čerpanie je spôsobené zrýchleným tempom platieb členských štátov predovšetkým vo vnútroštátnych podporných programoch pre vinárske odvetvie (hlavne v prípade investícií, reklamy, ako aj reštrukturalizácie a konverzie vinohradov). Tento rýchlejší rytmus nepredstavuje žiadne riziko prekročenia rozpočtových prostriedkov, keďže vychádzajú z finančných stropov stanovených v prípade týchto opatrení právnymi predpismi. 4.1.4. Mlieko a mliečne výrobky (- 10,2 milióna EUR) Pri porovnaní úrovne rozpočtových prostriedkov a teoretického profilu čerpania určeného ukazovateľom k 31. januáru 2011 sa zaznamenalo nedostatočné čerpanie. Súvisí to najmä s programom konzumácie ovocia v školách, na ktorý sa v novom návrhu rozpočtu zvýšili prostriedky o 10 miliónov EUR v porovnaní s opravným listom. Toto zvýšenie rozpočtu sa neodrazilo v čerpaní členských štátov. 4.2. Priama pomoc Čerpanie rozpočtových prostriedkov na priamu pomoc v porovnaní s hodnotou ukazovateľa k 31. januáru 2011 bolo nižšie o 328,5 milióna EUR. 4.2.1. Neviazaná priama pomoc (– 231,3 milióna EUR v porovnaní so schválenými rozpočtovými prostriedkami) Celkové úverové rozpočtové prostriedky dostupné pre potreby tohto odvetvia predstavujú 37 071 miliónov EUR vrátane predpokladaných príjmov vo výške 747 miliónov EUR pripísaných režimu jednotnej platby. (Poznámka: pozri bod 2, ktorý obsahuje bližšie informácie). Režim jednotnej platby predstavuje mierne nedostatočné čerpanie. Rytmus tohto režimu sa po veľmi rýchlom čerpaní v prvých dvoch mesiacoch rozpočtového roku 2011 mierne spomalil v januári. Členské štáty však doteraz zaplatili približne 92 % odhadovaných potrieb podľa rozpočtu v porovnaní s 86 % v tom istom období v roku 2010. Túto úroveň čerpania v prípade neviazanej priamej pomoci pravdepodobne spôsobili platby členských štátov za režim jednotnej platby na plochu, kde sa zaznamenalo značne nedostatočné čerpanie v porovnaní s úrovňou ukazovateľa. Zatiaľ čo vo väčšine členských štátov tempo platieb zodpovedá stanovenému vzoru, Bulharsko do konca januára nevykonalo žiadnu platbu a v Poľsku sa vykonali výrazne nižšie platby. Komisia v tejto chvíli považuje túto situáciu za dočasnú. Od roku 2010 Komisia vložila pre orientáciu čitateľa poznámku pod čiarou * v prípade tabuľky predbežnej spotreby, ktorá sa nachádza v prílohe 2. Táto poznámka pod čiarou zobrazuje, aká by bola situácia, pokiaľ by sa k 31. januáru 2011 uplatnil ukazovateľ na všetky rozpočtové prostriedky, ktoré majú byť k dispozícii na financovanie tohto odvetvia. Ako sa uvádza v bode 2, celkové predpokladané financovanie tohto odvetvia sa skladá zo schválených rozpočtových prostriedkov vo výške 36 324,0 milióna EUR a príjmov pripísaných tomuto odvetviu, ktoré sa odhadujú na 747,0 milióna EUR. Pokiaľ by sa uplatnil ukazovateľ na celkové financovanie vo výške 37 071,0 milióna EUR, ktoré by mali byť dostupné na financovanie tohto odvetvia, nevyčerpalo by sa 898,9 milióna EUR. 4.2.2. Ostatná priama pomoc (- 97,3 milióna EUR) V niektorých schémach (prémie za dojčiace kravy, pre bitúnky a za bavlnu) sa v porovnaní s úrovňou ukazovateľa zaznamenalo pomalšie tempo platieb členských štátov. V tomto momente sa táto situácia považuje za dočasnú. Na druhej strane bol rok kalendárny 2010 prvým rokom vyplácania viazanej podpory v rámci špecifických opatrení (článok 68). Vzhľadom na neexistujúcu minulosť tohto opatrenia súčasný profil tejto rozpočtovej položky rozdeľuje výdavky lineárne do konca júna, keďže členské štáty vykonali viac ako 45 % platieb plánovaných na rozpočtový rok 2011 počas obdobia od novembra do januára. Nepredstavuje to žiadne riziko pre dostupnosť rozpočtových prostriedkov, keďže vychádzajú z finančných stropov stanovených v prípade špecifických podporných opatrení právnymi predpismi. 4.3. Audit poľnohospodárskych výdavkov 4.3.1. Zúčtovanie z predchádzajúcich rokov (+ 74,8 milióna EUR) Tento súčasný stav plnenia je výsledkom porovnania už vykonaných opráv v súvislosti s vyrovnaním účtov s úrovňou zodpovedajúceho ukazovateľa k 31. januáru 2011. Treba však poznamenať, že v súlade s legislatívnym časovým rámcom ešte neboli prijaté všetky rozhodnutia o zúčtovaní, ktoré sa očakávali v tomto rozpočtovom roku. Treba zdôrazniť, že Komisia vo svojom opravnom liste na rok 2011 navrhla opravy vo výške – 72,0 milióna EUR. Konečná suma predstavovala v rozpočte na rok 2011 – 272,0 milióna EUR. Momentálne sa Komisia domnieva, že očakávané opravy zo svojich rozhodnutí o vyrovnaní účtov a z nedodržania lehôt členskými štátmi na vyplatenie pomoci nebudú stačiť na uhradenie týchto mimoriadnych výdavkov, vo výške – 200,0 milióna EUR. Komisia by mala pokryť z toho vyplývajúci výrazný schodok negatívnych rozpočtových prostriedkov kladnými prostriedkami s cieľom uzatvoriť túto rozpočtovú položku v roku 2011. 4.4. Oblasť politiky 17 4.4.1. Bezpečnosť potravín a krmív, zdravie zvierat, starostlivosť o zvieratá a zdravotný stav rastlín (+ 110,1 milióna EUR) Ukazovateľ pre túto rozpočtovú položku sa vypočítal na základe plánovania viazaných rozpočtových prostriedkov zodpovednými útvarmi Komisie. Je to však dôkazom toho, že príprava a schvaľovanie pracovných programov v tejto oblasti boli v roku 2011 rýchlejšie, ako sa pôvodne plánovalo, z čoho vyplýva zrýchlenie čerpania viazaných rozpočtových prostriedkov. Momentálne sa však Komisia nazdáva, že rozpočtové prostriedky budú dostatočné na úhradu očakávaných výdavkov. 5. Čerpanie pripísaných príjmov EPZF Z tabuľky v prílohe 2 vyplýva, že sa k 31. januáru 2011 získali pripísané príjmy vo výške 1 219,4 milióna EUR . Konkrétne: – príjmy z opráv na základe rozhodnutí pri vyrovnávaní účtov vo výške 236,1 milióna EUR, pričom do konca rozpočtového roka sa očakávajú ďalšie sumy; – príjmy z nezrovnalostí vo výške približne 57,8 milióna EUR, pričom sa do konca rozpočtového roka takisto očakávajú ďalšie sumy a – do tejto chvíle bola zinkasovaná väčšina príjmov z odvodov za mlieko vo výške približne 20,4 milióna EUR, čo mierne prekračuje pôvodný odhad 19,0 milióna EUR; – napokon, na rozdiel od pôvodne odhadovanej sumy 540,0 milióna EUR suma pripísaných príjmov, ktoré sa nakoniec preniesli z roku 2010 do roku 2011, predstavovala 905,1 milióna EUR. Výška pripísaných príjmov dostupných na financovanie výdavkov v rámci EPZF k 31. januáru 2011 tak predstavuje 1 219,4 milióna EUR. Momentálne Komisia odhaduje, že z pripísaných príjmov sa má ešte stále získať suma 392,7 milióna EUR (odhadované pripísané príjmy, ktoré sa majú vytvoriť z rozpočtu v roku 2011 v hodnote 707,0 milióna EUR, z čoho sa už vybralo 314,3 milióna EUR). 6. Čerpanie príjmov pochádzajúcich z dočasných súm na reštrukturalizáciu (odvetvie cukru) V súlade s právnymi predpismi sa od novembra 2009 nevybrali od členských štátov žiadne nové dočasné sumy na reštrukturalizáciu. Celková suma pripísaných príjmov dostupných pre Fond na reštrukturalizáciu v sektore cukru sa rovná sume prenesenej z rozpočtu na rok 2010, ktorá na rozdiel od pôvodne odhadovanej sumy predstavuje 1 044,8 milióna EUR (viac ako 1 015,0 milióna EUR v rozpočte na rok 2011 v dôsledku platieb vykonaných na konci roku 2010, ktoré boli nižšie, ako sa očakávalo). 7. Čerpanie fondu na reštrukturalizáciu v odvetví cukru Od konca januára 2011 členské štáty zrealizovali minimálne platby (Poznámka: platby vo výške len 5,7 milióna EUR) na pomoci týkajúce sa reštrukturalizačných opatrení, na diverzifikačné pomoci alebo na pomoci na rafináciu cukru. 8. Závery Z doterajšieho čerpania rozpočtových prostriedkov EPZF na rok 2011 za obdobie do 31. januára 2011 vyplýva, že mesačné vrátenie prostriedkov členským štátom prekročilo profil čerpania rozpočtu stanovený ukazovateľom približne o 34,5 milióna EUR. Získali sa pripísané príjmy v hodnote 1 219,4 milióna EUR a očakáva sa, že sa ešte v roku 2011 získa 392,7 milióna EUR. Momentálne Komisia očakáva, že pripísané príjmy, ktoré sú dostupné, ako aj tie, ktoré budú dostupné počas tohto roka, sa použijú na uhradenie financovania prevádzkových fondov pre organizácie výrobcov a pre režimu jednotnej platby, ako sa pôvodne očakávalo pri zostavovaní rozpočtu. Pokiaľ ide o zvýšenie opravy na základe overenia účtov z – 200,0 milióna EUR na celkových – 272 miliónov EUR, Komisia bude prísne sledovať vývoj čerpania rozpočtu, aby zistila, či nedostatočné čerpanie v iných oblastiach rozpočtu umožní financovať časť svojich negatívnych výdavkov, ktoré by neboli uhradené na základe rozhodnutí o vyrovnaní účtov Komisie a iných opráv za nerešpektovanie termínu platby príslušnými členskými štátmi. [1] Najskôr sa musia použiť prenesené pripísané príjmy, to znamená skôr ako rozpočtové prostriedky schválené rozpočtovým orgánom alebo pripísané príjmy vytvorené počas roka (článok 10 nariadenia o rozpočtových pravidlách).